
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  12 octombrie 2015             

Pl-x 625/2015                 


AVIZ
asupra Propunerii legislative privind monitorizarea activității autorităților administrației publice locale și organismelor prestatoare de servicii publice și de utilitate publică de interes local sau județean
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă privind monitorizarea activității autorităților administrației publice locale și organismelor prestatoare de servicii publice și de utilitate publică de interes local sau județean, trimisă cu adresa nr. Pl x 625 din 28 septembrie 2015 şi înregistrată  cu nr. 4c-11/1149  din 29 septembrie 2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 22 septembrie 2015.

Consiliul Legislativ a transmis un aviz favorabil cu nr. 337 din 9 aprilie 2015, cu observații și propuneri.
Potrivit prevederilor art.61 din Regulamentul Camerei Deputaţilor, republicat, cu modificările și completările ulterioare, Comisia a dezbătut propunerea legislativă în şedinţa din 12 octombrie 2015.

Propunerea legislativă are ca obiect de reglementare stabilirea unor reguli minimale în vederea monitorizării activității autorităților administrației publice locale și organismelor prestatoare de servicii publice și de utilitate publică de interes local sau județean.
Membrii comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Propunerii legislative privind monitorizarea activității autorităților administrației publice locale și organismelor prestatoare de servicii publice și de utilitate publică de interes local sau județean, cu recomandarea către Comisia pentru administrație publică și amenajarea teritoriului de a ține cont de necesitatea respectării normelor de tehnică legislativă reglementate de Legea nr. 24/2000, referitoare la evitarea dublei recomandări și cu privire la corelarea textelor inițiativei legislative cu textele altor legi cu reglementări în domeniu.
În raport de obiectul şi conţinutul reglementării, propunerea legislativă  face parte din categoria legilor ordinare. 
                PREŞEDINTE,                                       SECRETAR,

           Bogdan Liviu CIUCĂ                       Sorin Constantin STRAGEA                        

Șef serviciu, Ciprian Bucur
Consilier parlamentar, Paul Şerban

